ming030890/wiki-yue-high-quality huggingface dataset:
關浩傑

關浩傑（英文：Kwan Ho Kit, Jeffery，1992年6月25號—，藝名阿J，團體FINALLY時為JPG）係香港YouTuber、男演員，亦係網上短片平台小薯茄嘅成員。佢喺香港浸會大學電影學院影視表演系畢業。
Sugar In The Marmalade

《Sugar In The Marmalade》係香港歌手黎明演唱嘅歌曲，由周耀輝作詞、雷頌德作曲，收錄喺佢嘅1999年發行的專輯《Leon Now》中。呢首歌係黎明為和記電訊喺同一年拍攝廣告嘅主題曲，被視為黎明其中一首商業上最成功嘅歌曲，隨著香港網絡文化嘅發展，亦被唔同人攞嚟做二次創作。

部分翻唱
衛蘭喺2005年推出嘅《Day & Night》專輯入面，收錄咗佢番唱呢首歌，並改以爵士編曲同埋英文歌詞。

二次創作作品
網絡紅人薑檸樂喺2012年攞咗呢首歌對薛家燕進行惡搞，變成《家燕媽媽之歌》。
喺2020年武漢肺炎香港疫情期間，一批中年女性被揭發喺疫情期間唔戴口罩跳舞，結果高登音樂台惡搞呢首歌變成《Sugar in the MaMaland》諷刺佢哋。
裴多菲

裴多菲（Sándor Petőfi，1823年1月1號—1849年7月31號）係19世紀匈牙利詩人，亦有參與1848年匈牙利革命，最後戰死沙場。
普列舍仁

普列舍仁（France Prešeren，1800年12月3號—1849年2月8號）係19世紀斯洛文尼亞詩人，亦係嗰時浪漫主義詩人嘅代表人物。
帕霍爾

帕霍爾（1963年11月2號—）係斯洛文尼亞人，喺2008年至2012年做斯洛文尼亞總理，2012年至2022年做斯洛文尼亞總統。
西里塞納

西里塞納（1951年9月3號—）曾經係斯里蘭卡總統，由2015年做到2019年。
谷口彰悟

谷口彰悟（1991年7月15號—）係日本足球員，司職中場，喺2015年開始爲日本足球代表隊出場30次。佢前女友係日本女藝人泉里香。
鄭威濤

鄭威濤（英文：Ricky Cheng Wai Tao，1967年—2024年4月2號係香港飲食業生意人，曾為香港板前壽司、板長壽司及味千拉麵嘅董事總經理，都曾為無綫電視飲食節目和味無窮（共兩輯）做主持。

簡歷
鄭威濤從潮州汕頭移民來港，由廚房仔做起，及後前往日本學習烹飪，之後成立板前壽司及板長壽司。無綫電視電視劇《和味濃情》更改編其成功故事而成。
2008年1月，佢以43萬港元於築地市場投得有「日本一」之稱嘅藍鰭吞拿魚，成為第一位投得「日本一」嘅香港人。2009年1月，他與日本一間壽司店聯手以963萬日圓（約港幣84萬）再次投得「日本一」。
2017年，鄭威濤確診胰臟癌。2024年4月2號，鄭威濤於日本東京因該癌病逝，終年57歲。

生平年表
1975年：從汕頭來港，1982年畢業於香港潮商學校下午校之後入讀香港培英中學（1985年中四（上學期））。
1985年：中四輟學，到銅鑼灣友和日本料理做學徒。
1987年：向母借兩萬元隨師父到日本，喺當地拉麵及壽司店做學徒。
1989年：回港做導遊。
1994年：同拍檔李小玲引入日式手卷班戟店，後再同總統餐廳老闆區懿明合作成立班戟連鎖店，高峰時分店20間。
1996年：班戟熱潮過後，結束全線分店，並同潘慰以特許經營方式引入日本味千拉麵。
2004年：同潘慰於尖沙咀開設首間板前壽司店。
2006年：引入日本九州嘅雪村串燒，並夥拍官恩娜主持無綫電視電視節目《和味無窮》。
2007年：於東京赤坂區開設第一間分店，同時開設高檔壽司店板長壽司。
2008年：
投得有「日本一」之稱嘅藍鰭吞拿魚，同徐淑敏主持《和味無窮》第二輯。
6月17日：板前壽司因涉及六宗食物中毒事件，被食環署勒令全綫暫時封閉，以便進行徹底消毒直至食環署署長滿意衛生情況，先會批准重新營業。
2009年：
與日本一間壽司店聯手以近千萬日圓（約84萬港元）再次投得有「日本一」之稱嘅藍鰭吞拿魚，創近八年最高價，同年引入日本岡田珈琲。
無綫電視劇《魚躍在花見》開拍，其創辦嘅板長壽司全程贊助食物，兼任廚藝顧問，該劇於2011年播映。
2010年：
雖然遭環保組織反對，仍出戰日本築地魚市場，三連冠投得被譽為「日本一」嘅藍鰭吞拿魚王，有保育組織成員為魚王默哀，呼籲市民拒食。
購入Rolls-Royce汽車作座駕，自認為「升呢」，晉身富豪級。
2011年：據報有板前壽司員工表示，板前前線職員延遲發薪，資方解釋係銀行自動轉賬問題，但被踢爆集團高層準時發薪後，又改口稱因部分分店經理計錯糧單，先累及全線分店員工未能準時發薪。
2012年：其早前購入嘅旺角西洋菜南街地舖以2.38億元易手，呎價36.6萬元，成為「旺角舖王」[未記出處或冇根據]。
2013年：
指控鄭私下開設板前分店跟同類型嘅板長壽司，欺騙股東利益。又無將所有板前嘅股權轉到新成立嘅控股公司。案件編號：HCA1269/09,304/11
板前壽司股權糾紛案續審，喺法庭不合情理同胡鬧地炫耀自己。

名下馬匹
佢係香港賽馬會嘅會員、馬主，名下馬匹（不論個人定係團體）以新鮮兩字命名，包括「超新鮮」、「跑贏大市」、「勁新鮮」、「最新鮮」。
鹵素

鹵素室溫下有齊氣體，液體，固體三態元素。全部都係雙原子分子。由上至下：1. 氟，F22. 氯，Cl23. 溴，Br24. 碘，I2
鹵素係一類化學元素，相當於週期表第7族元素（舊制第七族）。成員有氟（F）、氯（Cl）、溴（Br）、碘（I）、砈（大陸叫砹）（At）、Ts。鹵素之所有呢個名，全因為呢族元素都同鹽有關，呢個名係譯自halogen。Halogen呢個名係法國科學家18世紀錯用希臘文字根整出來。
鹵素係元素週期表唯一喺標準狀態有嗮三種物質狀態（固體、液體同氣體）嘅一族。所有嘅鹵素元素同氫成化合物都會係酸（例如氫氯酸）。
維基同享有多媒體嘅嘢：鹵素
懸崖

懸崖係一種角度垂直或接近垂直嘅暴露岩石，係被侵蝕風化過嘅地形。
石屎磚

石屎磚（有人寫做石矢磚）係磚嘅一種，由石屎造成。以模倒入石屎之後，凝固就成磚。有啲實心，有啲空心。現今好多牆，會用石矢磚砌。
摹仿

摹仿（粵音：mou4 fong2；古希臘文：μίμησις / mīmēsis）係一個文學同藝術概念，源自古希臘。簡化噉講，呢個概念可以理解為「模仿」嘅意思，當中亞里士多德就有講到「藝術係模仿或者再現現實世界某啲嘢」噉嘅觀點。

歷史
最早古希臘哲學家柏拉圖同亞里士多德嘅著作已經有喺度講摹仿呢個概念。

亞里士多德
睇埋：詩學
亞里士多德喺《詩學》入面，將摹仿視為一個正面嘅概念。佢認為模仿係人類嘅天性，可以帶嚟愉悅同埋學習。
盧拉

盧拉（葡文：Luiz Inácio Lula da Silva，1945年10月27號—）係巴西工人黨創黨人，第35、39任巴西總統。
盧拉喺伯南布哥州嘅村仔出世，聖保羅州（São Paulo）桑托斯（Santos）大。細細個出嚟打工，大約21歲投身工人運動，1970年代，搞工運、組織示威，俾當時右翼政府拉過。1980年2月10號同知識分子、工會領袖搞左翼工人黨（PT），1986年當選全國立憲議會聯邦眾議員。1990年代做工人黨主席。選過總統三次唔得，響2002年巴西總統選舉當選，2003年1月1號宣誓就職。2006年再當選連任，任期到2011年1月1號。
2015年4月，盧拉捲入巴西石油公司貪腐案，後於2016年9月被正式起訴。2017年7月12號，盧拉被判定受賄罪名成立，入獄9年半，所有控罪喺2021年被撤銷。
2022年，盧拉再一次參選總統，喺第二輪投票贏咗時任總統波索拿諾，2023年上任。
盧拉結過三次婚。佢同前女朋友Miriam Cordeiro有一個女，同第二任老婆馬里薩（Marisa Leticia Silva）有三個仔同埋一個繼子。
炸魚薯條

炸魚薯條（英文：Fish and chips）係英國常見嘅食品，係將魚起骨後，滲麵粉炸，餸炸薯條。除咗英國，呢種嘢食響美國、新西蘭同澳洲都好受歡迎。
白俄羅斯文

白俄羅斯文（白羅斯文：Белару́ская мо́ва）係白俄羅斯嘅兩種官方語言之一，屬於印歐語系斯拉夫語族東斯拉夫語支，詞彙同烏克蘭文好似。該語言喺1933年經歷過大改革，自此分做傳統正字法同現代正字法。
白俄羅斯文
白羅斯盧布

白俄羅斯盧布（беларускі рубель）係白俄羅斯嘅法定貨幣，1992年開始用。
白羅斯國徽

白俄羅斯國徽（白俄羅斯文：Дзяржаўны герб Рэспублікі Беларусь、俄文：Государственный герб Республики Беларусь）響1995年白俄羅斯全民公投通過後被人開始用，取代咗原有嘅柏康里亞（英文：Pahonia）徽號。國徽上面嘅彩帶圖案用咗同白俄羅斯國旗一樣嘅顏色，另外又有白俄羅斯版圖、小麥穗同埋紅色五角星等圖案。白俄羅斯國徽有時畀人叫做「白俄羅斯紋章」，不過因為國徽無咗一啲紋章學嘅元素，所以呢個係唔正確嘅稱呼。而家嘅國徽受到白俄羅斯嘅前身，即係白俄羅斯蘇維埃社會主義共和國嘅國徽影響到，兩者都因為咁樣而好似。除咗佢之外，唔少好似馬其頓共和國、塔吉克斯坦、烏茲別克斯坦同埋德涅斯特河地區等等而家用嘅國徽或者徽章，設計上都有前蘇聯時代嘅影子。

設計
國徽嘅正中心係白俄羅斯嘅版圖，疊響金色同呈放射狀嘅太陽光上面。

象徵
國徽嘅內容無任何「官方」嘅象徵意義。目前嘅國徽只係用白俄羅斯蘇維埃社會主義共和國國徽嘅樣式做參考。兩者主要嘅差異係蘇聯時代嘅國徽包含咗一啲代表共產主義嘅象徵，而家嘅國徽就冇喇。

相關嘅法例
位於白俄羅斯護照（英文：Belarusian passport）左邊嘅國徽
而家規範白俄羅斯國徽點用嘅法律響2004年7月5日通過咗，規定國徽要響指定嘅地點展示，呢啲地方包括咗白俄羅斯總統嘅官邸、白俄羅斯共和國國民大會議院同中央及地方政府官廳等等。唔單止噉，國徽重可以用響由政府印行嘅文件，當中包括咗白俄羅斯盧布、白俄羅斯護照（英文：Belarusian passport）同官方信頭（英文：letterhead）等。
巴素利

巴素利（英文：FC Basel）係瑞士巴塞爾一間職業足球球會，依家踢緊瑞士超級足球聯賽。
越南社會主義共和國主席

越南社會主義共和國主席（越南文：Chủ tịch nước Cộng hòa xã hội chủ nghĩa Việt Nam／主席渃共和社會主義越南）係越南國家元首。
根據《越南憲法》，國家主席職務如果出缺，由副主席暫時代理，到國會選出新一任主席為止。新主席繼續做上一任剩低嘅任期。
灣景中心大廈

灣景中心大廈（英文：Causeway Centre）係香港香港島灣仔北一個私人住宅屋苑，喺灣仔北行人平台上面，由怡華置業有限公司、益新置業有限公司同埋益大發展有限公司合作發展，由周星樾建築師事務所設計，建利建築公司承建，喺1979年5月入伙。建築物有A、B、C共三幢，其中A座早喺入伙前已經被華潤集團成幢買落嚟，每幢樓高42層，隔火同埋機電層位於23-24樓之間，一層8伙，物業管理係華潤集團嘅子公司。
灣景中心大廈位於灣仔區主要商業區，鄰近全部都係甲級商業寫字樓，而且鄰近維多利亞港，全部都係地標。灣景中心大廈上層全部係約400至500平方呎嘅小型單位，平均呎價比起同區其他住宅為高，當中以最近海傍嘅A座（木棉花公寓）更係一直無一戶住客轉售過，所以灣景中心大廈可以話係小型家庭嘅「豪宅」。
會展廣場辦公大樓

會展廣場辦公大樓（Convention Plaza Office Tower）係位於香港會議展覽中心嘅甲級辦公大樓，地址為灣仔港灣道1號，由伍振民建築師事務所設計，屬會展舊翼嘅唯一一座辦公大樓，1988年隨會展啟用而入伙，次年第二季開始交付。單位面積由3000至5300平方呎唔等，部份高層單位可享有維港景觀，辦公大樓亦設有高樓底嘅特色單位。
其物業管理公司係僑樂物業。
喬宏

喬宏（1927年3月16號—1999年4月15號）係香港男演員，成個電影生涯一共參演超過60部電影，多數係1960年代作品，攞過1996年香港電影金像獎最佳男主角獎。

生平
喬宏1927年喺上海出世，祖籍山西臨汾，阿爸喬義生（1883-1956）係中國國民黨元老。喬宏後生嗰陣因為熟悉英文，喺韓戰時做過通事。
喬宏1956年正式從影，因為俊朗嘅外表同埋健碩嘅身型而畀人叫做「雄獅」同埋「鐵公子」。1958年同配音員小金子（劉彥平）結婚，兩人有兩仔一女。
喬宏篤信基督教。1985年創辦藝人基督教團體藝人之家。佢嘅遺作《天使之城》正正係以基督教做題材。
喬宏晚年試過三次心臟病發救得返。1999年4月15號夜晚，佢喺西雅圖揸車返屋企途中第四次心臟病發死咗，享年72歲。
丁珮筠

丁珮筠（Ting Pui Kwun，2000年—），綽號丁丁，係香港女演員，2022年憑住參與ViuTV搞嘅真人騷選秀《肥美人》入圍決賽而出名，之後拍過一啲ViuTV電視劇。
情天劫

情天劫 (1925年)，又叫杜鵑血淚，1925年大陸一齣默片，由任彭年執導，鄔麗珠、汪福慶、陳錦屏主演。
情天劫 (1948年)，又叫子夜歌，1948年大陸一齣電影，由裴沖執導，張翼、項堃主演。
情天劫 (美國)（英文：A Woman's Vengeance），又叫因愛生恨，1948年美國一齣西片，由佐爾坦‧科達（Zoltan Korda）執導，查爾斯‧博耶（Charles Boyer）、安‧布萊思（Ann Blyth）、杰西卡·坦迪（Jessica Tandy）主演。
情天劫 (1965年)，1965年香港一齣粵語長片，由楚原執導，丁瑩、朱江主演。
現代化

現代化（英文：Modernization），又可以叫作近代化，係用嚟形容一種社會同文化上嘅改變，一般意思係一笪地方工業化跟住成為發達國家嘅過程（根據學家 Paul J. Magnarella 嘅定義）。
由歷史上嚟講，現代化主要係講緊自從喺歐洲開始嘅科學革命同工業革命，令社會變做更加理性同埋講求知識。到依家，一般都係令個社會類似西方世界嘅價值觀，所以同西方化都有唔少嘅重叠位。呢個其實係因為歐美國家係第一個經過呢種現代化嘅過程，所以概念上有啲似。喺最普遍嘅定義，一個現代化嘅地方會有：學術上嘅知識（尤其係科學）、政治上民主化、經濟上工業化、文化同藝術上自由化、宗教上世俗化等等。

理論
根據現代化嘅理論，隨住社會喺經濟上越嚟越發達，同時喺政治上亦都會偏向行自由民主制。呢種古典睇法係嚟自50同60年代，特別係 Seymour Martin Lipset，而佢嘅理論就係基於再之前嘅社會學學家，包括馬克斯、 涂爾幹、韋伯、同 Talcott Parsons。到1991年，福山提出咗佢最出名嘅歷史終結論（英文：End of history），代表住自由民主制已經贏咗冷戰，成為現代化嘅尾站。有唔少數據亦都發現，一笪地方工業化係同佢民主化嘅比例成正比，即係工業化嘅幾率越高，民主化嘅幾率亦都相對咁越高。
當然，現代化呢種理論非常之受爭議，其中最主要嘅就係工業化唔一定會導致民主化，歷史例子包括大日本帝國、德意志帝國、蘇聯、同埋中華人民共和國。仲有，呢個理論忽略咗民主倒退嘅情況，發生喺好多拉丁美洲嘅國家身上。所以，有唔少學家都認為，工業化對民主化係有幫助，但係並絕對唔係必然。有啲學家就提出一個調返轉嘅理論，話民主化係會幫手推行工業化。

內容
一般大家認為現代化包括下面嘅社會過程：
技術嘅發展：物理、化學、同生物學嘅科學知識同技術，令人能夠通過學習同瞭解，更加識得點樣控制個自然環境
工業嘅發展：藉住精準嘅控制，加上分工合作，令生產越嚟越機械化，而大量生產令市面上嘅產品越嚟越多
世俗化嘅發展：因為教育嘅演進，識字率可以大幅提升，加上傳送資訊變得越嚟越容易，令宗教嘅力量減弱，大家改為用理性去諗嘢
城市化嘅發展：人口集中趨勢成為現代社會嘅特點，法律制度嘅普及化，連帶影響到政治、經濟、文化、居住生活嘅方式等等，例如交通工具嘅發達令全世界移民嘅人數大增。
政治嘅發展：現代政治嘅特點，就係普羅大眾都，至少名義上，能夠參與到個政治過程。呢個喺唔同制度上都可以係真，包括法西斯主義、共產主義、定係民主嘅憲法制度都係。
隨住現代化嘅發展，社會文化各個方面都會隨住佢而發生變化。官僚政治逐漸發展；學習嘅機會多咗；宗教信仰同傳統習俗嘅影響力弱咗；人與人之間嘅關係會發生變化；社會流動亦都大咗。現代化嘅一個方面是技術嘅大爆炸，令到人類所有嘅諗頭可以喺光速嘅速度嚟傳開去。唔同文化之間嘅差別越嚟越細，實現到全球化，而專業技術嘅領域上，就越嚟越廣汎。
一定要特別留意呢啲理論嘅公理，近年嚟受到多方面嘅實證資料嚟挑戰呢啲理論（睇埋後現代）。
蒂芙尼問題

蒂芙尼問題（英文：Tiffany problem）係創意寫作上嘅一個問題，講緊如果一個虛構故仔作品設喺古代或者類似古代嘅環境，一啲歷史上正確嘅細節反而會令觀眾或者讀者覺得「唔真實」或者「呃人嘅」。

起源
呢個詞嘅由來係源自蒂芙尼（英文：Tiffany）呢個人名。呢個名查實幾古老，喺十二世紀（中世紀）嗰陣已經有人用。但係事實表明，如果有一本出自廿一世紀初嘅英文小說描繪類似中世紀歐洲（例如係奇幻作品）噉嘅世界，同時又有個角色用咗蒂芙尼呢個名，好多讀者可能會覺得作者犯咗錯，可能係因為佢哋將呢個名同某某現代珠寶品牌聯繫埋一齊[未記出處或冇根據]，以為呢個名係現代嘢。

影響
睇埋：暫停懷疑
呢個問題反映咗一個創作上嘅困境：歷史事實同大眾印象有時會出現偏差。
沙田區

沙田區（英文：Sha Tin District）係香港十八區之一，響新界東，面積6,940公頃，根據2016年香港中期人口統計有人口659,794，係全香港最多人口嘅區。1960年代開始發展嘅沙田新市鎮就喺沙田區，係新界頭三個新市鎮（舊時叫衞星城市）之一。
沙田區嘅主要發展原本只係沙田海同埋城門河兩岸填地，包括大圍、火炭、禾輋、石門、小瀝源、圓洲角同埋馬料水等等地方，家下亦拓展埋去馬鞍山（即係馬鞍山新市鎮），包括烏溪沙等地方。

交通
港鐵東鐵綫（之前叫九廣鐵路、九廣東鐵，俗稱火車）沿線嘅大圍站、沙田站、火炭站、馬場站同埋大學站都服務沙田區，向南通去中西區金鐘站，向北通去大埔區、北區同中國大陸。屯馬綫（之前叫馬鞍山鐵路、馬鞍山綫，俗稱馬鐵），向東去到烏溪沙站，向西去到屯門區屯門站。
大老山隧道駁埋九龍東、獅子山隧道同大埔道駁去九龍中、城門隧道駁去荃灣、吐露港公路駁去大埔，重有西沙路同T7路駁去西貢。
8號幹線（包括南灣隧道、昂船洲大橋同埋尖山隧道等等）喺2009年12月全線通車。行呢條線可以由沙田直接去荔枝角、葵涌、香港國際機場一帶，令到從沙田去機場嘅車程縮短到35分鐘。
而家[咩時候？]沙田區一共有多過100條專營巴士線來往全港各區。
長崎市

長崎（日文讀音：ながさき，羅馬拼音：Nagasaki）係日本九州一城市，坐響日本西便一個灣，係重要港口，造船發達。行政上叫長崎市（日文讀音：ながさきし，羅馬拼音：Nagasaki-shi），亦係大啲嘅長崎縣縣城。
長崎好早就西方文化影響，有好多歐式屋，亦都多天主敎徒。長崎亦係甲午戰爭同日俄戰爭日本皇家海軍基地。佢最為人所知係1945年8月9號俾第二粒原子彈肥佬炸過，每年都會紀念呢日。
2024年9月計，長崎市有 405.86 平方公里大，人口 388,679。
唐人好早就響長崎落戶，長崎新地中華街，係日本三大唐人街之一，排喺橫濱中華街同神戶南京町之後。
國際金融中心遺址

國際金融中心遺址，或者叫亞洲金融中心遺址，喺中國內地同香港嘅網絡流行語。呢個流行語，係用嚟諷刺香港作為國際金融中心嘅地位每況愈下。

背景資料
香港喺世界上嘅一個國際金融中心，喺全球金融中心指數等排名中，長年排行頭5名。不過，近年因為連串的政治風波、外交風波，因而受到美國等國際大國制裁，加上香港喺電子支付普及嘅程度，亦遠較中國內地低，同埋，香港的金融指數喺近年大幅下滑 (例如由2018年33484點高位跌到2023年12月的16327點) 下，香港國際金融中心地位開始受到很多網民質疑，認為香港已經發展到由昔日嘅國際金融中心，變成一個國際金融中心遺址。

香港特區政府
香港特區政府當然反駁國際金融中心遺址呢個講法，認為喺站不住腳嘅。港府認為，香港金融市場根基仍然穩固，韌性十足。財經事務及庫務局局長許正宇在其網誌上以「久經歷練的國際金融中心」做標題發表文章，話由現實數據客觀嚟睇，香港金融市場具備「國際性」、「綜合性」及「增長性」嘅特點，變成「國際金融中心遺址」嘅說法喺完全站不住腳。

商界
商界方面，中原地產創辦人施永青就認為，現實嘅發展的確存在這樣趨向嘅可能性，香港人和香港政府要設法挽回，否則會成真。現家需要須爭取更多歐美資金返港。
紀惠集團副主席及行政總裁湯文亮認為，香港變國際金融中心「遺址」，代表咗國家富強，香港可以功成身退。
九龍萬麗酒店

九龍萬麗酒店（Renaissance Kowloon Hotel）係香港一間五星級規格嘅酒店，喺九龍尖沙嘴梳士巴利道18號。原新世界萬麗酒店、新世界大酒店。由於新世界中心進行重建，喺2月28日星期日晚上，有告別派對，酒店已喺2010年3月1日中午停止運作。
賽道

一架架跑車喺賽道上面高速行駛。
賽道係指一啲俾人攞嚟進行鬥快（賽跑、跑馬或者賽車呀噉）活動嘅設施，最重要嘅係要有條路俾啲參賽者喺上面高速噉郁動，廣義上仲會包埋為咗安全理由而起嘅圍欄（尤其係起嚟賽車或者跑馬嘅賽道）等嘅設施。
詳細啲分嘅話，賽道仲可以分做永久性同非永久性兩種，非永久性嘅賽道喺賽車當中幾常見－大型賽車盛事可以涉及舉辦單位（喺政府准許下）暫時封嗮座城市成個區嘅馬路，用個區啲馬路做賽車用嘅賽道，賽完車就執返乾淨佢，第日啲路又攞返嚟做正常嘢。
鬥快

鬥快，又叫競速，係個運動大類，要鬥最快完成目標，而目標多數都係由起點去到終點。
常見有得鬥快嘅運動包括跑步、賽車、賽艇、單車運動等等。
無神論

無神論（Atheism）係擺明姿勢，一係肯定無神（deity），一係否定神學（theism）。
闊啲講，係無神嘅信仰（belief）係，非神論nontheism。
好多自認（self-identity）無神論者，對超自然嘅嘢，都抱懷疑態度（skepticism），同講無體驗（empiricism）證據證明神嘅存在。其他都以哲學、社會或者史學做無神論嘅論據。好多自認無神論者，都傾向通俗（secularism）哲學，例如人文主義（humanism）同自然主義（naturalism）。無神論並無一套意識形態，無神論者一套一定行為。有啲宗敎，好似耆那敎同佛敎咁，唔使信人格神（personal god）。
無神論個西文atheism原本係指任何同發展成熟嘅宗敎有衝突，人又好，信念又好，係種蔑稱。。之不過，自由思想（freethought）, 科學懷疑（scientific skepticism）同埋宗敎批判（criticism of religion）散發，atheism個意思越來越專門，最後變成無神論者嘅自稱。

定義
唔同嘅作者對於點樣最好去定義同歸類「無神論」有唔同嘅睇法， 佢哋爭論邊啲超自然嘅實體可以算係神，無神論係唔係一種哲學立場定係只係缺乏一種立場，又或者無神論需唔需要有意識同明確嘅拒絕；不過，一般嚟講都係以明確反對有神論嘅立場嚟定義無神論。 無神論一直都被認為係可以同不可知論並存嘅， 但有時候又會同佢對比。

隱性同顯性
内文：隱性同顯性無神論
呢個圖表顯示咗弱/強同隱性/顯性無神論定義之間嘅關係（圖中嘅大細唔係想表示人口比例）。

顯性強/正面無神論者（圖右邊嘅紫色）斷言「至少有一個神存在」呢個講法係錯嘅。

顯性弱/負面無神論者（圖右邊嘅藍色）拒絕或者迴避相信有任何神存在，但唔會斷言「至少有一個神存在」呢個講法係錯嘅。

隱性弱/負面無神論者（圖左邊嘅藍色）包括啲唔相信有神但又冇明確拒絕相信有神嘅人（好似細路仔同某啲不可知論者）。
定義「無神論」時出現嘅啲含糊之處，有啲係因為「神」同「神明」呢啲字嘅定義問題。由於對神同神明嘅理解五花八門，好唔同，所以對無神論適用範圍嘅理解都有唔同。古羅馬人就話啲基督徒係無神論者，因為佢哋唔拜異教嘅神。慢慢噉，隨住「有神論」呢個詞開始包括咗相信任何神性嘅信仰，呢種講法就變得唔受歡迎。 就無神論所否定嘅現象範圍嚟講，無神論可以係反對任何神嘅存在，乃至反對任何靈性、超自然或者超越性概念嘅存在。
無神論嘅定義喺一個人要諗幾多關於神嘅嘢先至算係無神論者呢一點上面都有唔同。有啲定義話無神論就係冇相信任何神存在。呢個好闊嘅定義會包括啲初生嬰同其他冇接觸過有神論思想嘅人。早喺1772年，霍爾巴赫男爵就講過：「所有細路出世嗰陣都係無神論者；佢哋根本冇神嘅概念。」 同樣噉，喬治·H·史密斯都提出過：「一個唔識乜嘢係有神論嘅人都係無神論者，因為佢唔相信有神。呢個類別仲包括啲有能力理解呢啲問題嘅細路，但係仲未知道呢啲問題嘅存在。呢個細路唔相信有神呢一點就已經令佢成為一個無神論者。」
「隱性無神論」係「冇有神論信仰但又冇刻意拒絕佢」，而「顯性無神論」就係有意識噉拒絕相信。通常我哋會用一個明確反對有神論嘅立場嚟定義無神論。 為咗佢嗰篇關於「哲學無神論」嘅文章，Ernest Nagel反對將單純缺乏有神論信仰都算做一種無神論。 Graham Oppy將啲從來冇諗過呢個問題嘅人歸類為「天真者」，因為佢哋根本唔明乜嘢係神，例如一個月大嘅BB。

正面同負面
内文：負面同正面無神論
好似Antony Flew同Michael Martin咁嘅哲學家將正面（強/硬）無神論同負面（弱/軟）無神論做咗對比。正面無神論係明確咁肯定冇神存在。負面無神論包括所有其他形式嘅非有神論。根據呢個分類，任何唔係有神論者嘅人都係負面或者正面無神論者。舉個例，Michael Martin就話不可知論邏輯結果係負面無神論。 不可知無神論就包括埋無神論同不可知論。 不過，好多不可知論者都認為佢哋嘅觀點同無神論係有分別嘅。
Richard Dawkins
根據無神論者嘅論點，未經證實嘅宗教主張應該同其他所有未經證實嘅主張一樣，都值得同樣程度嘅唔相信。 無神論者批評不可知論，話神存在嘅命題唔可以被證明並唔表示兩種可能性係機會均等嘅。 澳洲哲學家J.J.C. Smart話「有時一個真係無神論者嘅人可能會好激動噉形容自己係不可知論者，因為佢有一種唔合理嘅普遍哲學懷疑主義，呢種懷疑主義會阻止我哋話我哋知道任何嘢，可能除咗數學同形式邏輯嘅真理之外。」 因此，有啲無神論作者，例如Richard Dawkins，就鍾意將有神論者、不可知論者同無神論者嘅立場沿住一條有神論機率光譜嚟區分——即係佢哋對「神存在」呢個陳述嘅認同程度。
十八世紀之前，西方世界對神嘅存在嘅接受程度高到連真正嘅無神論存在嘅可能性都受到質疑。呢種叫做有神論嘅「先天論」——即係認為所有人一出世就相信神；喺呢種觀點入便，無神論者就係喺否認事實。 有啲無神論者對「無神論」呢個詞嘅需要提出過質疑。喺佢本書《致一個基督教國家嘅信》入便，Sam Harris寫道：
事實上，「無神論」呢個詞根本就唔應該存在。冇人需要將自己稱為「非占星術者」或者「非煉金術者」。我哋冇詞嚟形容啲懷疑貓王仲在生或者外星人橫跨銀河系就只係為咗騷擾牧場主同佢哋啲牛嘅人。無神論只不過係理性嘅人喺面對冇理據嘅宗教信仰時發出嘅聲音。
坦克人

「王維林」係中國北京發生嘅「六四事件」第二日，1989年6月5號，喺長安街擋坦克車嘅男人。有傳「Wang Weilin」（王維林）個名最早出現嘅英國嘅報紙上，但係佢嘅真名、身份同下落到而家重係一個謎。
呢篇坦克人係政治類嘅楔位文章，未完成；麻煩你幫手加下料，充實佢。
王家禧

王家禧（粵拼：wong4 gaa1 hei1；英文：Alfonso Wong；1923年5月27號—2017年1月1號），筆名王澤，係香港漫畫家，天津出世，曾經喺天津做美術工作。1956年移居香港，佢由1962年開始畫嘅老夫子聞名中外，風靡亞洲。
佢六個仔都係做美術。筆名王澤都係用佢大仔個名，坊間為咗分清阿爸阿仔，又叫佢做老王澤。王家禧1970年代成家移民去美國加州，1995年開始老夫子係佢其中兩個響台灣嘅仔負責。
王家禧喺2017年1月1號凌晨喺美國加州屋企過身，享年93歲。

偷橋指控
近年有人聲稱老夫子原創係朋弟，唔係王澤。不過王澤股份有限公司就否認有關指控，家下都未有定論。而重有一啲大陸畫家，堅持王澤偷人個概念。
土俵

土俵（日文：土俵／どひょう Dohyō）係日本相撲比賽中使用嘅圓形擂台，呢個特定嘅場地設計同材料令佢成為相撲運動嘅重要組成部分。土俵作為相撲比賽嘅核心元素，承載住豐富嘅歷史同文化意義，係理解日本相撲運動不可或缺嘅一部分。

歷史
土俵嘅起源可以追溯到古代日本嘅祭祀活動，最初用嚟進行神明嘅競技。隨住相撲嘅發展，土俵逐漸演變成相撲嘅專門比賽場地。

結構
形狀：土俵通常係圓形，直徑為直徑4.55米，高34米至60米。
材料：土俵表面由特製嘅泥土同沙粒混合而成，以提供適當嘅抓地力。
裝飾：土俵周圍會懸掛「土俵幕」，通常用喺比賽開始前嘅裝飾。

比賽規則
相撲選手喺土俵上進行比賽，目標係將對手推跌或者將佢推出土俵。比賽中有多種技術同策略，選手需要喺有限嘅空間內展現力量同技巧。

文化意義
土俵唔單止係體育競技嘅場所，仲係日本傳統文化嘅重要象徵。喺某些重要嘅相撲比賽中，土俵上會舉行某啲特殊儀式，以表達對神明嘅尊敬。
王晶

王晶（Wong Jing，1955年5月3號—），花名晶哥、肥螳螂，原名王日祥，係香港導演。浙江紹興市人，香港出世，佢老豆係以前港產片名導演王天林。

生平
王晶後生嗰陣係喺香港培正中學讀書，同屆同學有傳媒人葉家寶、藝人黃杏秀、生意人陳國強（外號殼王）同無綫新聞前主播許友明，之後考入香港中文大學讀書，1970年代已經以兼職身份喺無綫電視工作，逐漸做到編劇。
1980年代投身電影業。第一部戲係《千王鬥千霸》。佢專門拍商業片，例如《精裝追女仔》同埋《賭聖》系列。佢從影以嚟已經拍過超過一百八十部電影，票房累積計超過十億港紙。

爭議
佢嘅電影通常唔考慮美學概念，而係商業考慮特別多，尤其係佢專門拍畀啲嘅草根階層睇，所以色情戲佢都拍唔少。所以一啲影評人成日唔妥王晶啲電影，認為佢無良、賤格，但王晶就成日批評番啲影評人以及同行，話佢哋啲讚或拍嗰啲戲成日都唔收得，冇資格批評佢。

多次被指欺騙女藝人拍攝裸露劇情
王晶唔止一次多次被指欺騙女藝人拍攝裸露劇情，當中受害女藝人包括朱茵同李婉華。
其中喺1999年推出嘅三級片《強姦2制服誘惑》，朱茵一開始被話係拍「愛情懸疑片」，叫做《午夜人狼》，佢嘅角色仲係個警察角色，好有挑戰性。但點知片中充斥凌虐同裸露戲，之後先改片名叫《強姦2》，真係冇得揀。呢件事令佢好無奈，事業亦受到一定影響，有人甚至話佢係三級女星。另外，李婉華接拍《制服誘惑2地下法庭》嘅時候，開工前一日收到電話，要求佢「大膽演出」，連劇本都冇咁嘅戲份。佢就拒絕，仲搵曾志偉求助，最後佢唔駛「大膽演出」。但電影出嚟之後有好多裸露場面，佢就話可能係替身上陣啦。
王征

王征（1963年7月23號—），本名盛承宗，係中國地產界企業家、前任亞洲電視執行董事高級顧問、榮豐控股董事長，全國政協委員、中國國民黨革命委員會中央委員會委員、北京市政協副主委。

家世
王征祖籍江蘇常州，有人話佢係大清實業家盛宣懷嘅曾孫。王征入主亞洲電視之後澄清過，佢的確係盛家第四代，但係唔係盛宣懷嘅曾孫，佢太爺其實係盛宣懷嘅堂細佬盛葵蓀。
王征阿爺盛觀頤，阿爸盛毓南，阿媽係八路軍老戰士王雲飛（王征跟阿媽姓），家姐盛小寧。

生平
王征1981年考入華東師範大學俄語系，畢業之後移民香港，攞到香港公民身份。1992年，因為用上海南京路一塊90,000平方米嘅地皮賺咗1.7億緡人民幣，而成為上海房地產界嘅「神話」。1998年喺北京開展地產事業。
王晨

王晨（1976年6月21號—）係香港一個世界級女羽毛球員，原籍上海，有成1.70米高，重60千克到，佢習慣用右手揸羽毛球拍。
2006年多哈亞運會女子羽毛球單打準决賽打低咗廣東謝杏芳，殺入决賽對隊友葉姵延，結果以局數2：0勝出，攞到金牌，係佢到家下最大成就。佢拎過其他嘅大獎重有：2006年亞洲錦標賽女單冠軍、2005年亞洲錦標賽女單冠軍、2003年亞洲錦標賽冠軍、2002年釜山亞運女團銅牌、女單銅牌。
王力宏同李靚蕾互刋事件

王力宏同李靚蕾互刋事件始於王力宏嘅老婆李靚蕾2021年12月17號深夜喺Instagram以及新浪微博上發表長文，揭露咗王力宏的嘅私生活醜聞、家庭關係、婚外情等等，引起各界關注。兩個主角及其親友幾番口誅筆伐之後，王力宏道歉、承諾補償並宣布暫時退出演藝圈。雙方嘅公開攻伐暫告一段落。不過李靚蕾2022年1月11號再度發文，聲稱人身安全受威脅。2021年1月13號，李靚蕾喺佢嘅Instagram，展示王力宏請「水軍」嘅文件，再次引嚟輿論熱議。呢單嘢成為兩岸民眾追睇嘅家庭倫理糾紛。
卓越獎章

卓越獎章（Distinguished Service Medals，縮寫DSM）係香港授勳及嘉獎制度嘅其中一種勳章。自1998年起開始頒授。頒畀警務處、消防處、入境事務處、海關、懲教署同埋政府飛行服務隊共六個主要紀律部隊及廉政公署嘅首長級紀律部隊人員，表揚佢哋致力服務社會、表現卓越。獎章類別分別係：
香港警察卓越獎章（PDSM）
香港消防事務卓越獎章（FSDSM）
香港入境事務卓越獎章（IDSM）
香港海關卓越獎章（CDSM）
香港懲教事務卓越獎章（CSDSM）
政府飛行服務隊卓越獎章（GDSM）
香港廉政公署卓越獎章（IDS）
榮譽獎章

榮譽獎章（Meritorious Service Medals，縮寫：MSM）係香港授勳及嘉獎制度其中一種勳章，自1998年起開始頒授。頒畀警務處、消防處、入境事務處、海關、懲教署同埋政府飛行服務隊共六個主要紀律部隊及廉政公署嘅各級紀律部隊人員，表揚佢哋善於隨機應變、忠於職守，作出寶貴貢獻。呢啲人員能力過人、成就卓越，行為堪稱典範。獎章類別分別係：
香港警察榮譽獎章（PMSM）
香港消防事務榮譽獎章（FSMSM）
香港入境事務榮譽獎章（IMSM）
香港海關榮譽獎章（CMSM）
香港懲教事務榮譽獎章（CSMSM）
政府飛行服務隊卓越獎章（GMSM）
香港廉政公署榮譽獎章（IMS）
公使

公使，全名特命全權公使，係一國元首向另一個派嘅第二高級外交代表，有全面外交豁免權。公使初頭係君主制國派去共和制國，之後發展成大國派去細國嘅代表。第二次世界大戰之後，各國逐漸變到向建交國家派最高級嘅大使，而唔再派公使。
Airfix

Airfix係塑膠製積木玩具，可以砌埋一齊。於1939年係英國成立嘅兒童玩具公司。
爪哇族

爪哇族（爪哇文：Wong Jawa，印尼文：Suku Jawa）係印尼爪哇島嘅一個民族。佢哋主要分佈喺島嘅中部同東部，係島上面同埋印尼最大嘅族群。經過幾百年嘅人口流動，佢哋依家住喺印尼大部分省份，以及馬來西亞，新加坡同南美洲蘇里南。

語言
主要語言係爪哇語，而住喺雅加達嘅爪哇人日常多數使用印尼語。
熱拿亞

熱拿亞木球及足球會同森多利亞足球會呢兩支球會都以熱那亞做主場。
熱拿亞木球及足球會

熱拿亞木球及足球會（意大利文：Genoa Cricket and Football Club）係意大利列古利亞熱那亞一間足球會兼木球會，喺1893年成立，而家踢緊意大利甲組足球聯賽。
烏克蘭國徽

烏克蘭國徽係一個金色嘅三叉跟住天藍色嘅背景，烏克蘭人又叫佢做 tryzub (烏克蘭文：тризуб，直譯 「三叉」)。

歷史
喺1917年，烏克蘭人民共和國正式成立，烏克蘭人開始設計自己嘅民族象徵。其中歷史學家 Mykhailo Hrushevsky 有份提議用一個三叉做國徽，畀當時嘅中央議會批准咗，做咗國家嘅國徽。
到蘇聯時期，烏克蘭加盟國都係用鐮刀錘頭嚟做象徵，不過都後期亦都加咗一個三叉嚟代表烏克蘭人。
到烏克蘭獨立之後，Andriy Grechylo、Oleksii Kokhan、同埋 Ivan Turetskyi 有份設計咗一個徽。呢個徽最終喺1992年2月19號正式批准嚟用，成為咗依家嘅國徽。
樂高

樂高（丹麥話：Lego；又或者作樂高積木）係塑膠製積木玩具，可以砌埋一齊。佢係丹麥玩具公司樂高集團嘅出品。
直到而家，樂高已經推出多款系列：星球大戰、生化戰士、蝙蝠俠、蜘蛛俠等等，深受大眾歡迎。
原型理論

原型理論（粵拼：jyun4 jing4 lei5 leon6）係語言學同其他認知科學領域講到嘅一個概念，主張人腦決定「呢件物件，係咪屬於呢個類別」嗰陣，靠嘅唔係精確嘅定義，而係睇件物件「有幾似心目中ＸＸ嘅原型」。
原型理論會作出一個預測：是但攞一件物件，人腦會對「呢件物件有幾似典型嘅ＸＸ類物件」作出某啲判斷，雖然唔同個體做嘅判斷可能會有啲唔同；有心理學家就嘗試喺 1971 年嗰陣做實驗，驗證呢套諗法，（簡化講）例如叫啲人諗傢俬嘅例子嗰時，佢哋硬係比較大機率會諗起梳化，多過會諗起衣櫃—「梳化喺啲人心目中係比較典型嘅傢俬」。而有好多語言學家就攞住呢個概念，主張人對腦入面嗰啲字詞嘅概念，係靠住對每隻字詞都畀返個「典型例子」形成嘅。
認知心理學方面嘅知識，會幫到讀者理解篇文以下落嚟講嘅內容。

基礎概念
内文：語義學同認知科學
睇埋：定義、充分必要條件同分類
原型理論嘅諗頭始於 1970 年代嘅認知科學，例如當時有心理學家就噉講（以下段嘢經過咗重述）：
「
粵文翻譯：傳統上啲人分析將物件分類（呢樣舉動）嗰陣，都會將係咪屬呢個呢個類別當做一係有一係冇嘅現象。即係，好多哲學、心理學、語言學同人類學上嘅文獻都假設類別係指一件物件係咪有齊晒某拃特徵，有齊晒ＸＸ應有嗰拃特徵嘅物件，就算係屬於ＸＸ呢個類別。相對嚟講，最近有人拗... 話有一啲自然類別係模擬嘅—意思係指一件物件唔係『一係屬呢個類別一係唔屬』，而係『有幾屬呢個類別』。
」
喺原型理論當中，一個人腦裏面會裝住一大拃類別。對於每一個類別，佢都可以搵一隻字詞嚟指個類別，而當佢要決定「眼前呢件物件，屬唔屬ＸＸ類別」嗰時，靠嘅唔係「記住ＸＸ嗰拃定義上有嘅特徵」得知件物件算唔算係ＸＸ，而係個腦入面會對每個類別都畀返個「典型例子」—呢啲噉嘅「典型例子」就係所謂嘅原型，再比較吓眼前件物件有幾似個原型，有咁上下似嘅話眼前物件就算係屬於ＸＸ。
一個類別有咩特性，可以視乎語境而有異。舉個簡單例子，餐點呢個字詞假如放喺粵式茶樓語境當中，好可能會包括叉燒包或者燒賣等嘅成員，但同一個字詞如果擺喺例如四川菜館或者醫院飯堂，佢包含嘅成員以及有嘅特徵就可能會好唔同。

動物物種
2005 年影到嘅一隻帝王企鵝；啲人往往一講起雀鳥，就即刻諗起識飛嘅動物，但有好多雀鳥查實唔識飛。
睇埋：生物分類同物種概念
原型理論相關嘅文獻成日都會用「人腦點樣將唔同嘅動物分類」嚟做例子。首先，假設觀察者並唔係生物學家，唔識點樣睇遺傳特徵嚟將動物分類。
而家觀察者要思考雀鳥呢一隻字詞。人腦能夠理解一種比較「理性」嘅諗嘢方法，就係個腦記住一拃「一件物件要算係雀鳥，所需要達致嘅條件」，呢啲條件可能包括：
有兩隻翼；
有羽毛；
身體大致呈 S 字噉形；
由蛋生出嚟嘅；
呀噉。一個噉諗嘢嘅人腦攞住一件物件，會客觀噉檢驗件物件係咪合乎晒呢啲條件，而且對於每件合乎晒啲條件嘅嘢—包括天鵝、烏鴉、火雞、企鵝等—全部都一視同仁。但現實並唔係噉：研究表明，啲人係就係有能力理解點樣客觀噉將一件物件分類做雀鳥，但佢哋一見到雀鳥或者雀仔等嘅字眼嗰陣，會即時聯想起曉飛呢樣嘢，而如果有件物件唔具有呢樣特徵、但的確屬於雀鳥嘅（例如企鵝），啲人對於件物件嘅反應會稍為慢咗啲，而啲人對於有呢樣特徵又屬於雀鳥嘅物件（例如天鵝）反應硬係會快些少。一般認為，噉係反映咗人腦當中有個雀鳥嘅原型，而呢個原型係具有曉飛呢樣特徵嘅。
就算將雀鳥換做第啲動物分類，上述講嘅嘢都仲會成立。

顏色判斷
睇埋：色名同色彩理論
原型理論嘅另一個出名例子係人腦對色彩嘅命名。好似紅或者黃等描述顏色嘅字詞，查實有高度嘅彈性。首先好明顯嘅係，世上嘅主流語言都會有一系列嘅字詞嚟指唔同嘅顏色，例如粵語有
紅（hung4）
黃（wong4）
綠（luk6）
等嘅字詞，彷彿講到好似唔同色之間有明確分界噉。但係實證嘅心理實驗表明咗，唔同顏色之間根本冇明確嘅類別可以分到—由下圖嘅顏色輪最「紅」嗰笪抽一隻色嚟睇，多數人都會將攞咗出嚟嗰隻色描述做紅，但如果由最「紅」嗰笪同最「紫」嗰笪中間攞一隻色嚟睇，就會出現
「Err... 呢隻色係紅？或者可能係紫？」
50% 嘅人話隻色係紅，另外嗰 50% 嘅就話隻色係紫。
噉嘅情況。「色類」之間冇明確嘅分界線，只有「幾似心目中典型嘅紅色」或者「幾似心目中典型嘅紫色」等嘅判斷。

批評聲音
蝙蝠雖然同雀鳥有某啲共通點，但就算唔係讀生物學嘅人，都唔會當佢係「唔似原型雀鳥嘅雀鳥」。
睇埋：範例理論
喺廿世紀後期，原型理論取得咗重大嘅成功，但係都有唔少人批評佢嗰套諗法。
唔少研究者都直覺上認為，至少一部份嘅類別係理應有清楚明確邊界嘅，而唔係好似原型理論所講嘅噉「條邊界含糊」嘅。例如係雀鳥噉：根據古典嗰套原型理論，具有個類別嘅某啲特徵嘅嘢，有可能被視為「類別當中唔似原型嘅成員」而打前嘅研究已知有翼曉飛係雀鳥呢個類別嘅重要特徵，之但係具有呢啲特徵嘅蝙蝠就被視為「一定唔係雀鳥」嘅物體——噉就表示，喺最少某一啲情況下，類別之間嘅邊界係明確、非黑即白嘅。
原型理論亦都被指係難以解釋指抽象概念嘅字詞。好似傢俬、餐點、雀鳥同色彩等嘅字詞，都係指緊可以直接感知（睇得到或者摸得到呀噉）嘅物體或者特徵；相比之下，指行為嘅字詞（例如欺騙以及攻擊）或者指抽象邏輯概念（例如因為以及同埋）就被指係比較難用原型理論嗰套思路嚟想像。
亦有人批評原型理論相關研究嘅研究方法。有語言學家指出，廿世紀嘅原型理論研究者做咗一啲實驗，喺實驗過程當中似乎曾經叫受試者「評吓呢嚿物體有幾似某個某個意思」，而呢點有引導受試者之嫌——研究者開埋口叫受試者講有幾似，噉受試者就「梗係會答某某物體有幾似某個類別嘅成員」，形成咗一種情況，就係研究者畀嘅指示似係暗中引導受試者畀研究者想要嘅答覆。呢種實驗有可能高估咗原型理論「受實驗證據支持」嘅程度。
因此，好多語言學家都主張，話原型理論頂晒攏都只能夠解釋一部份字詞嘅意思，做唔到完全噉解釋所有嘅字詞語義現象。不過，原型理論依然係對語義學造成咗巨大嘅衝擊。
泰文

泰文（泰文：ภาษาไทย /pʰāːsǎː tʰāj/ (幫手·個快勞)），或者叫泰國話、泰語，係泰國嘅官方語言，用泰文字母寫。
泰語係泰國嘅語言入面最多人講嘅一種，無論係母語定係總體講者人數都係最多。佢超過一半嘅詞彙係源自或者借自巴利文、梵文、同埋古高棉語。泰語係一種聲調語言同分析語。佢有複雜嘅文字系統同語言標記系統。講泰語嘅時候，根據標準嘅社會語言學因素，好似年齡、性別、階級、空間距離，同埋城鄉差異，泰語同寮國語、伊桑語，同埋其他一啲西南傣語方言有部分互通性。呢啲語言雖然用唔同嘅文字系統書寫，但係語言上面好相似，實際上形成咗一個方言連續體。
而家有超過6900萬人講泰語（2020年數據）。再者，喺泰國北部（蘭納）同東北部（伊桑）嘅大多數泰國人，而家都係中部泰語同佢哋各自嘅地區方言嘅雙語使用者，因為（中部）泰語係電視、教育、新聞報道同所有媒體嘅語言。最近嘅研究發現，北部泰語（又叫做Phasa Mueang或者Kham Mueang）嘅講者已經變得好少，因為而家北泰國嘅大多數人都一定會講標準泰語，所以佢哋而家主要用中部泰語嘅詞彙，只係喺講嘢嘅時候加啲「Kham Mueang」口音。標準泰語係基於曼谷都會區周圍地區嘅中部泰族同少數民族嘅教育階層嘅
除咗中部泰語之外，泰國仲有其他相關嘅傣語族語言。雖然大多數語言學家將呢啲方言分類為相關但唔同嘅語言，但係母語使用者經常將佢哋視為同一種泰語嘅地區變體或者方言，或者係「唔同種類嘅泰語」。為泰國社會各方面嘅主導語言，泰語由大城王朝中後期開始，喺國內泰國嘅少數民族中逐漸同之後廣泛咁成為而家，少數民族主要都係雙語者，除咗講泰語之外仲會講佢哋自己嘅母語或者方言。

方言
標準或中部泰文，有2500萬人用（1990年），泰國嘅官方語言；曼谷泰文可以被睇成標準泰文。
呵叻泰文（Khorat），有400,000人用（1984年），通行泰國那空拉差時瑪（即呵叻）。
東北泰文（Isaan，伊森地區北部），泰國Isaan地區嘅方言有時俾人認為係老撾話嘅一種方言。有1500萬人用（2001年）。
北部泰文（Thai Yuan或Lanna蘭拿），有超過700萬人用（2003年），同中國雲南嘅西雙版納話極之相似。
高棉話（Isaan，伊森地區南部），有超過450萬人用（2003年），同柬埔寨話特別似，不過又有好多泰文嘅單詞響度，柬埔寨人唔係幾識得聽。
南部泰文（Pak Thai或Dambro），家下有超過650萬人用（2001年）
北大年嘅馬來話（Malay of Patani），有300幾萬人用（2004年），寫字係用泰文字母。
Tai Dam，響越南有500,000人用。
Tai Daeng，響越南或其他地區有125,000 人用（1990年）。
Phuan或Phu Thai，有400,000 人用（1993年），主要喺泰國其他地區度用。
傣仂話（Lü），喺泰國有78,000人用（1993年），加埋中國大陸大約有25萬至100萬人用。
Song，有大概20,000至30,000人用（1982年）。
撣文，響緬甸大概有300萬人用（1993年）。

文字
2023 年响泰國影到嘅一塊牌；上面用泰文字寫咗啲泰國話字詞喺度。
内文：泰文字
泰文字都係一種婆羅米系文字，設計預咗專用嚟寫泰國話語言。泰文字估計起碼喺 13 世紀尾（同元朝同期）嘅泰國一帶已經受到採用:p 8，而到咗廿一世紀初，泰國話已經有齊晒羅馬化方案，可以用羅馬字寫到出嚟，不過慣例上暹羅族仲係會用泰文字寫泰國話。
車泳希

車泳希（英文：Chatsly Chee，1993年3月8號—），係香港女藝人，2013年出道。佢喺香港浸會大學電影學院導演系高級文憑畢業。

演出
呢個表唔完整，歡迎加料。
詹子瑜

詹子瑜（英文：Zhan Zu-Yu Edan，1993年8月24號—），係台灣台南雲林縣出世既俄羅斯、烏克蘭同埋台灣三地混血女性模特兒同埋網絡紅人，又報稱係化妝師。佢成名喺當地電視節目，身材（G級胸）受到關注，被媒體稱為「國光之最強胸」，亦以「娜美」喻之。

簡介
佢完成台南應用科技大學嘅課程後，入職台灣女藝人同埋模特兒。佢喺2016年10月17號至2017年6月20號時做過國光幫幫忙入面嘅「可能性女孩」固定班底。另外佢喺台灣嘅電視節目、廣告同埋平面拍攝等平台活躍。之後又無演藝經紀約嘅佢加入17簽約主播，係台灣嘅重金屬黑死腔女主唱。
靈魂

靈魂響一啲宗教同民族入面，係指人嘅心靈，控制住人嘅思想同行為，即使嗰個人死咗之後都仍然會存在。依家暫時未有科學方法證明或者否定有靈魂。

宗教觀點
喺猶太教同一啲基督教宗派入面，只有人類先有不朽嘅靈魂。猶太教入面對不朽呢個概念有爭議，而不朽呢個概念最有可能係受到柏拉圖嘅影響。 舉個例，托馬斯·阿奎那直接借鑒亞里士多德嘅《論靈魂》，將「靈魂」（拉丁文：anima）歸因於所有生物，但認為只有人類嘅靈魂先係不朽嘅。 其他宗教（最著名嘅係印度教同耆那教）就相信由最細嘅細菌到最大嘅哺乳動物，所有生物都係靈魂本身（梵我同個體靈魂），而喺世界上有佢哋嘅物理代表（身體）。真正嘅自我就係靈魂，而身體只係經歷呢一生業報嘅機制。所以，如果你見到一隻老虎，就有一個自我意識嘅身份（靈魂）住喺入面，同埋一個物理代表（老虎嘅整個身體，係可以觀察到嘅）喺世界上。好多人相信非生物嘢，好似河流同山脈，都有靈魂。呢種信念叫做泛靈論。

古代近東
内文：古埃及靈魂概念同古代近東宗教
佩同內肯嘅靈魂喺拉美西斯二世位於阿拜多斯嘅神廟浮雕上拖曳皇家大船
喺古埃及宗教入面，人相信由唔同嘅元素組成，有啲係物質嘅，有啲係精神嘅。喺古亞述同巴比倫宗教入面都有類似嘅概念。庫塔穆瓦石碑係公元前8世紀薩瑪爾一位王室官員嘅葬禮石碑，描述庫塔穆瓦要求佢嘅哀悼者用盛宴紀念佢嘅生平同來世，「為咗我喺呢塊石碑入面嘅靈魂」。呢係最早將靈魂描述為同身體分開嘅實體嘅參考之一。呢塊重800磅嘅玄武岩石碑高3英尺，闊2英尺。係喺芝加哥大學東方研究所諾伊鮑爾探險隊第三季發掘期間發現嘅。

巴哈伊信仰
巴哈伊信仰確認「靈魂係上帝嘅徵兆，係一顆天國嘅寶石，就連最有學問嘅人都未能領會佢嘅本質，無論幾敏銳嘅頭腦都冇辦法解開佢嘅奧秘。」 巴哈歐拉講過，靈魂唔單止喺人嘅肉體死亡之後繼續生存，而且仲係真正不朽嘅。 天堂可以部分理解為靈魂同上帝親近嘅狀態，而地獄就係同上帝疏遠嘅狀態。呢兩種狀態都係個人努力嘅自然結果，或者係缺乏靈性發展嘅結果。 巴哈歐拉教導話，個人喺來到地球之前係冇存在嘅，而靈魂嘅進化永遠都係朝向上帝，遠離物質世界。

佛教
佛教嘅傳統教義認為，靈魂、自我或ego作為一個獨立永恆嘅實體係唔存在嘅。自我嘅不存在（無我）、萬事萬物嘅無常、同眾生因執著自我同永恆概念而經歷嘅苦，係幾乎所有佛教學派嘅核心概念。佛性嘅教義雖然有時會被誤解為某種「真我」或「靈魂」，但事實上要正確理解呢個概念，必須接受無我嘅概念。

基督教
睇埋：基督教死亡主義、靈魂不朽同聖經中嘅靈魂
威廉·布格羅畫嘅兩個天使將靈魂帶到天堂嘅描繪
根據一啲基督教末世論，當人死嘅時候，佢哋嘅靈魂會受到上帝嘅特別審判，決定去天堂定係去冥界等待復活。最古老嘅基督教分支，天主教同東正教同東方正統教會，都堅持呢個觀點，好多新教宗派都係。有啲新教徒將靈魂理解為生命，認為死者冇意識存在，直到最後審判之後（呢個叫做基督教條件主義）。有啲新教徒相信不義者嘅靈魂同身體會喺地獄被摧毀，而唔係永恆受苦（湮滅說）。信徒會繼承永生（基督教），要喺天堂，要喺地上嘅上帝國度，同上帝永遠相交。其他基督徒就唔接受對靈魂嘅懲罰。
保羅用咗希臘文嘅psyche（ψυχή）同pneuma（πνεῦμα）特別去區分希伯來文嘅nephesh（נפש）同ruah（רוח），即係靈，（喺《七十士譯本》入面都有，例如創世記1:2 רוּחַ אֱלֹהִים = πνεῦμα θεοῦ = spiritus Dei = 「上帝嘅靈」）。基督徒普遍相信靈魂存在，而且係永恆同無限嘅。

靈魂嘅起源
「靈魂嘅起源」喺基督教入面一直係個令人困擾嘅問題。主要嘅理論包括靈魂創造論、遺傳論同先存論。根據靈魂創造論，上帝直接創造每個人嘅靈魂，可能係喺受孕嘅一刻，或者喺之後嘅某個時間。根據遺傳論，靈魂係通過父母自然傳遞嘅。根據先存論，靈魂喺受孕之前就已經存在。對於人類胚胎係咪喺受孕嗰陣就有靈魂，定係喺受孕同出生之間嘅某個時間點胎兒先獲得靈魂、意識同/或人格，呢啲問題都有唔同嘅睇法。喺呢個問題上嘅立場，會影響到對基督教同墮胎嘅道德判斷。

靈魂嘅三分法
有啲基督徒支持人類嘅三分法觀點，將人類描述為由身體（soma）、靈魂（psyche）同靈（pneuma）組成； 不過，大多數現代聖經學者指出，喺好多聖經段落入面，「靈」同「靈魂」呢兩個概念係可以互換使用嘅，所以佢哋支持二分法：即係認為每個人由身體同靈魂組成。保羅講過「身體同靈魂相爭」，「因為上帝嘅道係活潑嘅，係有功效嘅，比一切兩刃嘅劍更加鋒利，甚至魂同靈，骨節同骨髓，都可以刺入、剖開」（希伯來書4:12 NASB），仲有「我克制我嘅身體」，要控制住佢。

「Tota in toto corpore」
根據托馬斯·阿奎那，靈魂是「tota in toto corpore」。呢個意思係話靈魂係完整咁包含喺每一部分嘅人體內，所以無所不在，唔可以話佢只喺心臟或者大腦度，亦唔可以將佢同身體分割（除咗喺身體死咗之後）。喺《論三位一體》第四卷裡面，希波的奧古斯丁都有講到，靈魂係完整存在於整個身體之中，亦同樣係存在於每一部分裡面。

各宗派嘅睇法
；羅馬天主教
現時嘅天主教教理講到，「『靈魂』呢個詞指係人內心最核心嘅部分，亦即係佢哋最有價值嘅地方，係佢哋喺上帝形象中最獨特嘅部分：『靈魂』代表咗人類嘅精神原則。」 所有生同死嘅靈魂將會喺耶穌基督再臨世間嘅時候受到審判。天主教教導每個人嘅靈魂嘅存在完全依賴於上帝，並聲明：「信仰嘅教義肯定靈魂係精神嘅同永生不滅嘅，係即時由上帝創造出嚟嘅。」
17世紀喺沉睡谷舊荷蘭教堂墓地上描繪靈魂嘅墓碑
；新教
新教徒通常相信靈魂嘅存在同不朽性，不過分咗兩大派系，對於呢啲信仰喺來世方面嘅意思有唔同解釋。有啲人，跟隨約翰·加爾文，相信靈魂不滅，死後仲保持有意識。 另一些人，跟隨馬丁·路德，認為靈魂與身體同死，同死後冇意識，直到死人復活時再次甦醒。
；復臨運動
源自復臨運動嘅各新興宗教運動，包括基督弟兄會，基督復臨安息日會，同埋耶和華見證人，都相信死後並冇靈魂同身體分離，並且死者係冇意識嘅，直到復活。
；後期聖徒運動（摩門教）
耶穌基督後期聖徒教會教導精神同身體一齊構成咗人類嘅靈魂，指出：「精神同身體係人類嘅靈魂。」
克洛柯塔

克洛柯塔（Crocotta，又叫Leucrocotta、Korokottai）係希臘、羅馬嘅傳說生物。佢哋係一種棲息喺埃塞俄比亞嘅野獸。

描述
根據老普林尼喺《博物志》嘅記載，克洛柯塔係最快嘅野獸。體形同隻野驢差唔多大，有雄鹿嘅大脾、獅子嘅頸、尾同埋胸，仲有獾嘅頭部。克洛柯塔嘅嘴角喺擘大嗰陣會裂開到耳仔後面，而且佢哋排牙由一嗰彎曲嘅骨頭取代咗。老林普尼仲提到克洛柯塔係由鬣狗同埃塞俄比亞嘅獅子乸生嘅雜交種。
克洛柯塔最大嘅特徵就係佢哋好似鸚鵡咁識模仿人類講嘢同埋牛嘅叫聲。佢哋匿埋喺灌木叢入面，偷聽樵夫講嘢。之後就會模仿樵夫嘅朋友嗌佢哋個名，同佢哋講嘢。吸引到樵夫過嚟之就喺草叢度撲出嚟捕獵佢哋。
西元九世紀嘅君士坦丁堡普世牧首佛提烏一世（Photios I）亦有提過克洛柯塔。佢描述呢種動物好似獅子噉兇猛，馬噉快，同牛一樣噉強壯。而且任何金屬武器都傷唔到佢哋。
羅馬嘅歷史學家卡西烏斯·狄奧（Cassius Dio）仲喺佢嘅著作《羅馬史》第5卷嘅第77章、145行提過，塞維魯王朝嘅塞提米烏斯·塞維魯斯當政時期曾經由印度進貢入羅馬。狄奧話克洛柯塔嘅毛色好似獅子同老虎溝埋一齊，仲生得有啲似狗同埋狐狸。

現實來源
克洛柯塔其實就係斑鬣狗，因為班鬣狗嘅叫聲好似人嘅笑聲，所以俾人誤解佢哋扮人類講嘢。鬣狗（hyena）喺古代有可能其實喺專指條紋鬣狗，克洛柯塔先係班鬣狗。事實上，班鬣狗嘅學名（Crocuta crocuta）亦都可能係嚟自克洛柯塔。
蠍獅

蠍獅（英文：Manticore）係一種源自波斯傳說嘅野獸。但佢亦頻繁出現喺歐洲嘅文獻記載之中，例如老普林尼嘅《博物志》，或者克特西亞斯嘅《印度史》。

特徵
蠍獅係一種力大無窮嘅動物，棲息喺印度同埃塞俄比亞。體形仲大隻過最大嗰啲獅子，有朱紅色、類似狗隻皮毛。佢嘅腳好似獅子，頭部就好似人，入面有三排牙，叫聲仲噪過喇叭。蠍獅獸條尾生咗一枝蠍子咁嘅長針，仲有一啲3英尺長嘅刺，佢會發射呢啲刺嚟攻擊敵人，射程可達100英尺。而且蠍獅獸跑得好快，所以冇動物可以脫離佢嘅追捕。
因為呢啲恐怖嘅特性，蠍獅會捕食任何一種動物，而佢更鍾意食人。所以印度人會坐喺大象嘅背脊上面射箭捕獵蠍獅。亦因為蠍獅鍾意食人，佢又被稱為瑪提柯拉斯（martichoras），意思係「食人嘅動物」。

真實嘅蠍獅
蠍獅嘅真身好有可能係棲息南亞次大陸、俾波斯人誇大描述嘅孟加拉虎。

流行文化
龍與地下城嘅蠍獅
喺龍與地下城（Dungeons & Dragons）入面，蠍獅係一種超大型魔法獸，陣營係守序邪惡。
喺哈利波特嘅情節，蠍獅冇直接出現。但係書入面嘅角色，半巨人魯霸·海格將蠍獅同另一種神奇動物火螃蟹雜交咗一種叫做爆尾釘蝦（Blast-Ended Skrewt）嘅怪獸。
喺教科書《怪獸與牠們的產地》（Fantastic Beasts and Where to Find Them）提到蠍獅嘅皮可以抵擋任何魔法咒語。
波西傑克森系列第三部小說《泰坦魔咒》（The Titan's Curse），有一隻蠍獅偽裝成人類，襲擊主角同佢嘅朋友。
閒時

得閒即係唔使做嘢、家務、讀書上堂、瞓覺之外嘅時間。
思想控制

洗腦直譯自英文brainwash，本身語帶貶義，指用密集同有系統嘅方法，夾硬改變某（啲）人嘅所思所想；其中性書面語近義詞包括思想控制。
現時「洗腦」亦會用嚟表達褒義，形容啲令人印象深刻嘅文藝作品；講起嚟帶些少黑色幽默。